GiliGold/VAD_KnessetCorpus huggingface dataset:
פנינה תמנו: אני חושבת שהשינויים מהותיים.
פנינה תמנו: אני חושבת שצריך לצייר את המציאות ואת האמת.
פנינה תמנו: אני חושבת שהתרומה של יש עתיד לאיזון ולהביא חוק מידתי הוא דבר מאוד חשוב, לכן חבל לפתוח את ההצבעות בצורה כזאת.
מירי רגב: אני חייבת להגיד את זה, כי זה כאילו נאמר, זה לא.
מירי רגב: החוק הזה הוא חוק ראוי ומידתי.
מירי רגב: היו הסתייגויות של יש עתיד, קיבלנו אותם.
מירי רגב: חשבתי שזה נכון לקבל אותם.
מירי רגב: בעקבות הידברות שלי ועם עופר שלח, ואני שמחה שכך זה נסגר, אבל להגיד שבעקבות השינויים החוק שונה מהותית, אז לא.
מירי רגב: שני נושאים מהותיים.
פנינה תמנו: בעקבות זה ש"יש עתיד" עמדה על הרגליים האחוריות.
מירי רגב: שני נושאים מהותיים השתנו בעקבות ההתייחסויות של יש עתיד, אני אציג אותם כאן, ואציג אותם גם במליאה.
מירי רגב: האחד – "רשאי רופא" – זה מה שהיה כתוב בחוק, ואמרנו את זה תמיד "שרשאי רופא לטפל או לא לטפל", ביקשו יש עתיד להכניס לא לכפות על רופא.
פנינה תמנו: גברתי היושבת ראש, אבל אנחנו עוסקים בקרדיטים, או שאנחנו באנו לחוק?
מירי רגב: אנחנו נצביע על החוק.
פנינה תמנו: אז בסדר, זה דבר שאפשר ללבן אותו אחר כך.
פנינה תמנו: התרומה של יש עתיד היא ברורה.
פנינה תמנו: מה שחשוב שהיא הגיעה לפה בסופו של דבר חוק מידתי.
מירי רגב: עם כל הכבוד, אני מכבדת אותך, אבל תני לי רגע לסיים את דבריי.
מירי רגב: הדבר הנוסף הוא, סכנה חמורה לבריאותו של האסיר.
מירי רגב: הוספנו גם סכנה – העתקנו בעצם את חוק זכויות החולה עם סכנה חמורה לחייו.
מירי רגב: אני מבקשת פשוט לשים את הדברים על מהותם, אני שמחה שסך הכול נעשה הדיוק הזה, אבל צריך גם לשים את הדברים על דיוקם.
מירי רגב: מזל שהדיוק הזה משנה את כל החוק.
מירי רגב: כל מי שמבין עברית, מבין שהדיוק הזה משנה את כל החוק.
יפעת קריב: הבדל בין בריאותו לסכנה לחייו זה הבדל מאוד משמעותי.
יפעת קריב: בריאותו זה נשירת שיניים, בריאותו זה להיות נכה.
יפעת קריב: בריאותו שינשרו לו השיער.
יפעת קריב: זה הבדל מאוד משמעותי.
מירי רגב: אנחנו מתחילים את ההצבעות.
מירי רגב: אנחנו עוברים על ההצבעות על הסתייגות לסעיף 1 של חברי הכנסת דב חנין, מוחמד ברכה, חנא סוויד, עפו אגבאריה.
מירי רגב: בעד ההסתייגות – 1
עידו בן-יצחק: זה הסתייגות של לפני סעיף 1.
<מירי פרנקל שור: זה סעיף המטרה הם הציעו.
<מירי פרנקל שור: עכשיו אנחנו עוברים לסעיף 1.
מירי רגב: הסתייגות של קבוצת מרצ, זהבה גלאון, לא נמצאים לא מצביעים.
מירי רגב: הסתייגות של קבוצת העבודה, איתן כבל, מירב מיכאלי, לא נמצאים אז לא מצביעים.
מירי רגב: קבוצת חד"ש, חנין זועבי, ג'מאל זחאלקה, באסל גטאס, אחמד טיבי, טלב אבו עראר - -
אחמד טיבי: הרי כל ההסתייגויות של מרצ, רע"מ-תע"ל הצטרפה אליהם, כולל זה, לכן אנחנו נמצאים, אנחנו רוצים שזה ייקרא, ולמה השם שלנו לא מצורף?
<עידו בן יצחק: משום שאת זה הם הגישו בנפרד.
<עידו בן יצחק: לא להסתייגויות שלהם הצטרפתם, אני יכול לצרף אתכם.
אחמד טיבי: אי אפשר היה להוסיף אחרי - - -
מירי רגב: אני רואה שחברת הכנסת תמר זנדברג, הגיעה.
מירי רגב: נעבור להצבעות על סעיף 1.
מירי רגב: הסתייגות לסעיף 1 של חברי הכנסת תמר זנדברג, זהבה גלאון, אילן גילאון, ניצן הורוביץ, מיכל רוזין, קבוצת מרצ, וקבוצת רע"מ-תע"ל.
אחמד טיבי: צרצור, טיבי, גנאים.
מירי רגב: נגד – 5
מירי רגב: ההסתייגות של חברי הכנסת תמר זנדברג, זהבה גלאון, אילן גילאון, ניצן הורוביץ, מיכל רוזין, קבוצת מרצ, וקבוצת רע"מ-תע"ל לסעיף 1 לא נתקבלה.
מירי רגב: להסתייגות 3 לא מצביעים כי הם לא נמצאים פה.
מירי רגב: להסתייגות של קבוצת חד"ש סעיף 4 , מי בעד?
מירי רגב: אני מבקשת להצביע על סעיף 1 כנוסח הוועדה.
מירי רגב: בעד סעיף 1 כהצעת הוועדה – 7
מירי רגב: הצעת סעיף 1 כנוסח הוועדה עברה.
מירי רגב: עוברים לסעיף 2, קבוצת חד"ש, קבוצת מרצ, קבוצת רע"מ-תע"ל.
יפעת קריב: רשום תיקון 16.
מירי רגב: קיימנו דיונים על ההסתייגויות.
יפעת קריב: אני רוצה לדעת את הנוסח המדויק, תסבירו.
<מירי פרנקל-שור: בנוסח ההסתייגויות כתוב לסעיף 2 להצעת החוק.
<מירי פרנקל-שור: התיקון הוא לסעיף 16 לפקודת בתי הסוהר, אבל מצביעים על הסתייגות לסעיף 2 של הצעת החוק.
מירי רגב: קבוצת חד"ש, קבוצת מרצ, קבוצת רע"מ-תע"ל, הסתייגות 6, פיסקה 2.
מירי רגב: בעד 2, נגד 6, ההסתייגות לא נתקבלה.
מירי רגב: קבוצת בל"ד מציעה 7, 8, לא מצביעים.
מירי רגב: קבוצת העבודה לא נמצאת, לא מצביעים.
מירי רגב: אני מצביעה על סעיף 2 כהצעת הוועדה.
מירי רגב: הצטרף מאיר שטרית לוועדה.
מירי רגב: בעד סעיף 2 כהצעת הוועדה – 7
מירי רגב: הצטרף מאיר שטרית.
מירי רגב: בעד 7, נגד 2, הסעיף עבר כנוסח הוועדה.
מירי רגב: הסתייגויות לסעיף 3.
מירי רגב: קבוצת חד"ש, עבודה, מרצ.
מירי רגב: בעד 2, נגד 7, ההסתייגויות לסעיף 3 לא נתקבלו.
מירי רגב: סעיף 3 כנוסח הוועדה.
מירי רגב: בעד סעיף 3, כהצעת הוועדה – 6
מירי רגב: סעיף 3 כנוסח הוועדה נתקבל.
מירי רגב: סעיף 4 קבוצת חד"ש לא נמצאים, בל"ד לא נמצאים, אי אפשר להצביע.
מירי רגב: אני מבקשת להצביע על סעיף 4 כהצעת הוועדה.
מירי רגב: בעד סעיף 4, כהצעת הוועדה – 7
מירי רגב: סעיף 4 כהצעת הוועדה נתקבלה.
מירי רגב: עוברים לסעיף 5, קבוצת מרצ, קבוצת רע"מ-תע"ל.
מירי רגב: מסיעת העבודה נמצאים, האם אפשר?
מירי רגב: הצטרפו דב חנין ונחמן שי.
מירי רגב: הצטרף מיכאלי במקום דוד אזולאי, ומאיר שטרית.
מירי רגב: הסתייגות 14 לסעיף 5 קבוצת חד"ש.
מירי רגב: הסתייגות 14 לסעיף 5 לא נתקבל.
מירי רגב: קבוצת העבודה הגיעה, אנחנו חוזרים להצביע, לא הצבענו עד עכשיו כי לא היה כאן נציג.
מירי רגב: חבר הכנסת נחמן שי נמצא כאן.
מירי רגב: עוברים להסתייגות מס' 15.
מירי רגב: לחילופין א' הסתייגות 15 מי בעד?
מירי רגב: בעד הסתייגות 15 לחילופין א' – 4
מירי רגב: לחילופין ב' של סעיף 15, מי בעד?
מירי רגב: בעד הסתייגות 15 לחילופין ב' – 4
מירי רגב: 16 – לסעיף 5.
מירי רגב: קבוצת העבודה, קבוצת חד"ש, קבוצת בל"ד, קבוצת רע"מ-תע"ל, מציעות סעיף 16.
מירי רגב: 5 בעד, יפעת קריב נמנעת, ההסתייגות נפלה.
מירי רגב: סעיף 17 של קבוצת בל"ד לא מצביעים גם כל החילופין.
<מירי פרנקל שור: אני מעדיפה לסיים.
מירי רגב: אנחנו מצביעים על פי המלצת היועצת המשפטית.
מירי רגב: מצביעים על הכותרת של סעיף 5 כנוסח הוועדה.
מירי רגב: בעד סעיף 5, כהצעת הוועדה – 6
מירי רגב: 6 בעד, נגד 4, יפעת קריב נמנעת על הכותרת של סעיף 5.
מירי רגב: עוברים להסתייגות 18 קבוצת חד"ש וקבוצת בל"ד.
מירי רגב: בעד ההסתייגות –3
מירי רגב: בעד 3, נגד 7, ההסתייגות נפלה.
מירי רגב: קבוצת חד"ש סעיף 19.
מירי רגב: קבוצת חד"ש 21.
מירי רגב: סעיף 22 לקבוצת חד"ש.
מירי רגב: לחילופין של 22 הסתייגות של חד"ש.
מירי רגב: בעד הסתייגות 22 לחילופין – 4
מירי רגב: הסתייגות 23 של חד"ש.
מירי רגב: הסתייגות 24 של קבוצת העבודה בלבד.
מירי רגב: קבוצת מרצ וקבוצת רע"מ-תע"ל מציעות, סעיף 25.
מירי רגב: סעיף 26, קבוצת מרצ וקבוצת רע"מ-תע"ל מציעות.
מירי רגב: קבוצת העבודה, קבוצת חד"ש, קבוצת בל"ד וקבוצת רע"מ-תע"ל מציעות סעיף 27.
מירי רגב: הימנעות אחת של יפעת קריב.
מירי רגב: קבוצת מרצ, קבוצת העבודה, קבוצת רע"מ-תע"ל מציעות סעיף 28.
מירי רגב: לחילופין של 28 של אותה קבוצת מרצ, העבודה, וקבוצת רע"מ-תע"ל.
מירי רגב: בעד ההסתייגות לחילופין – 4
מירי רגב: ההסתייגות לחילופין לסעיף 28 נפלה.
מירי רגב: האם מקובל על חברי הכנסת שאנחנו הולכים על 4, 7, מי שלא הצביע כדי שאני לא אצטרך, כי חלקכם לא מצביעים גם באופוזיציה 4, 7, ומי שיש נמנעים או מתנגדים חדשים יודיע.
מירי רגב: האם זה מקובל על הוועדה?
<קריאות: מקובל.
דב חנין: אני מציע, גברתי, שאנחנו נצביע בקבוצות, אם חבריי המסתייגים מסכימים, אנחנו נצביע בקבוצות של הסתייגויות כי אין הרבה טעם מעשי למה שקורה כרגע.
מירי רגב: אתה רוצה להצביע על קבוצת בל"ד?
מירי רגב: לא, אני לא יכולה להצביע עליה כי הם אינם פה.
<מירי פרנקל שור: קודם נסיים את החלק הזה של 19 י"ב כהצעת הוועדה.
מירי רגב: דב, תוביל אתה איזה קבוצות.
מירי רגב: נצביע על סעיף 19י"ב כהצעת הוועדה.
מירי רגב: בעד סעיף 19(י"ב), כהצעת הוועדה – 7
מירי רגב: הצעת הוועדה התקבלה.
מירי רגב: ההצעה שנעבור קבוצות קבוצות.
מירי רגב: בל"ד אינם, אז לא מצביעים.
<מירי פרנקל-שור: אני רוצה לעדכן, אחרי הנוסח שאנחנו הפצנו אתמול, אנחנו שלחנו מייל נוסח חידוד לנושא מסוים.
מירי רגב: חבר הכנסת דב, תגיד לי על איזה קבוצות אתה רוצה להצביע עכשיו.
דב חנין: אני מבקש אם חבריי באופוזיציה מסכימים מ-32-37 במקבץ אחד.
מירי רגב: מקובל על חברי האופוזיציה.
מירי רגב: אנחנו מצביעים כמקבץ אחד על פי בקשת האופוזיציה מסעיף 32 קבוצת חד"ש ועד סעיף 37 כולל.
מירי רגב: בעד ההסתייגויות – 4
מירי רגב: קבוצת בל"ד אנחנו לא מצביעים.
מירי רגב: אנחנו עוברים לקבוצת בל"ד.
מירי רגב: 46, 47, 48, 49 ביחד.
מירי רגב: אנחנו מצביעים על 19(י"ג) כהצעת הוועדה.
מירי רגב: בעד סעיף 19(י"ג), כהצעת הוועדה – 7
מירי רגב: סעיף 19(י"ג) כהצעת הוועדה נתקבלה.
מירי רגב: אנחנו עוברים להסתייגויות של קבוצת חד"ש ובל"ד.
דב חנין: גברתי מהסתייגות 49 עד הסתייגות 73 ועד בכלל אלה הסתייגויות ל-19י"ד רבתי, אני לא כולל את ההסתייגויות של בל"ד כי אני לא יודע מה איתם.
מירי רגב: מקובל על היועצת המשפטית?
<מירי פרנקל-שור: למעט ההסתייגויות של בל"ד מ-50 עד 58.
מירי רגב: עד סעיף 73 כולל.
עידו בן-יצחק: ההסתייגויות שמצביעים עליהן עכשיו זה 49 עד 59 עד 73.
מירי רגב: אנחנו לא מצביעים על ההסתייגויות של בל"ד.
<מירי פרנקל-שור: נצביע על 19(י"ד) כהצעת הוועדה.
מירי רגב: אנחנו מצביעים על 19(י"ד) כהצעת הוועדה.
מירי רגב: בעד סעיף 19(י"ד), כהצעת הוועדה – 7
מירי רגב: הצעת הוועדה נתקבלה.
<מירי פרנקל-שור: 74-82 למעט ההסתייגויות של בל"ד בעצם עד 79, 80, 81, 82 לא נצביע.
מירי רגב: סעיפים 74-79.
מירי רגב: אנחנו מצביעים על סעיף 19(ט"ו) כנוסח הוועדה.
מירי רגב: אנחנו עוברים להצבעות של בל"ד סעיף 80, 81, 83.
דב חנין: גברתי, רק למען הסדר.
דב חנין: אני מציע שאנחנו נצביע על ההסתייגויות של בל"ד.
מירי רגב: לא, גם לא הצבענו על העבודה מתחילה.
מירי רגב: מה שכבר הצבענו הצבענו.
מירי רגב: יצביעו עליהן במליאה.
<מירי פרנקל-שור: אבל אנחנו הצבענו על הסעיפים פה.
באסל גטאס: אני לא חבר בוועדה.
מירי רגב: לא משנה, אבל אתם חייבים להיות פה.
באסל גטאס: אני הייתי פה גם בשבוע שעבר.
מירי רגב: אבל לא היית פה בהסתייגויות.
מירי רגב: הגיע הנציג של בל"ד.
באסל גטאס: את לא נתת לי מספיק זמן.
<עידו בן יצחק: הצבענו עד 79, עכשיו יש ההסתייגויות 80-82.
מירי רגב: אנחנו מצביעים על קבוצת בל"ד 80, 81, 82.
מירי רגב: מצביעים על סעיף 19(ט"ו) כהצעת הוועדה.
מירי רגב: בעד סעיף 19(ט"ו) כהצעת הוועדה – 7
מירי רגב: הצעת הוועדה עברה.
מירי רגב: עכשיו קבוצת חד"ש, קבוצת בל"ד.
דב חנין: אנחנו בסעיף 83, עד 88 ועד בכלל.
דב חנין: כולל קבוצת בל"ד.
<מירי פרנקל-שור: אנחנו מצביעים על סעיף 19(ט"ז) לנוסח הוועדה להסתייגויות 83-88.
מירי רגב: מצביעים על 83-88 קבוצת חד"ש וקבוצת בל"ד מציעות.
מירי רגב: אנחנו מצביעים על סעיף 19(ט"ז) כהצעת הוועדה.
מירי רגב: בעד סעיף 19(ט"ז), כהצעת הוועדה – 7
מירי רגב: אנחנו עוברים להסתייגויות קבוצת העבודה חד"ש בל"ד ורע"מ-תע"ל מ-89-92 ועד בכלל כולל.
<מירי פרנקל-שור: סעיפים 89-92(י"ז).
מירי רגב: אנחנו מצביעים כרגע על קבוצת העבודה, קבוצת חד"ש, קבוצת בל"ד, קבוצת רע"מ-תע"ל מ-89 עד 92 כולל.
מירי רגב: לסעיפים מ-89-92 לא נתקבלו.
מירי רגב: אני מבקשת להצביע על סעיף 19(י"ז) כנוסח הוועדה.
מירי רגב: בעד סעיף 19(י"ז) כהצעת הוועדה – 7
מירי רגב: הסתייגויות 93-95 של קבוצת חד"ש.
מירי רגב: סעיף 19(י"ח) כהצעת הוועדה.
מירי רגב: בעד סעיף 19(י"ח), כהצעת הוועדה – 7
מירי רגב: סעיף 19(י"ח) כהצעת הוועדה עברה.
<מירי פרנקל-שור: על 19(י"ט) לא היו הסתייגויות.
<מירי פרנקל-שור: נצביע על סעיף 19(י"ט) כהצעת הוועדה.
מירי רגב: אני מבקשת להצביע על סעיף 19(י"ט) כהצעת הוועדה, לא היו עליה הסתייגויות.
מירי רגב: בעד סעיף 19(י"ט), כהצעת הוועדה – 7
מירי רגב: סעיף 19(י"ט) הסעיף עבר.
<מירי פרנקל-שור: אפשר לעבור להסתייגות של חד"ש 96, הם רצו להוסיף סעיף.
מירי רגב: אנחנו עוברים לקבוצת חד"ש סעיף 96.
מירי רגב: אני מבקשת להצביע על סעיף 6 כנוסח הוועדה.
מירי רגב: אין הסתייגויות לסעיף 6.
מירי רגב: בעד סעיף 6, כהצעת הוועדה – 7
מירי רגב: הצבעה על הסתייגות מספר 97 של קבוצת העבודה, קבוצת חד"ש, קבוצת בל"ד וקבוצת רע"מ-תע"ל.
מירי רגב: לסעיף 97 לא נתקבלה.
אחמד טיבי: החוק עבר, זה יום שחור לכנסת.
מירי רגב: יש רביזיה של חבר הכנסת עמר, היא נרשמה.
מירי רגב: נודיע מתי נצביע על הרביזיה על כל החוק.
אחמד טיבי: הגיעה הוראה מהקואליציה, כולל לשכת ראש הממשלה, לא לקדם את החוק בינתיים.
אחמד טיבי: לכן החוק - - - רביזיה.
מירי רגב: הצעת החוק אושרה בוועדת הפנים והגנת הסביבה.
מירי רגב: כפי שאמרתי בתחילת הדברים שלי, המליאה היום תתכנס ותצביע על הצעת החוק הזאת.
מירי רגב: שלום לכולם, אני פותחת את הישיבה בעניין הרביזיה שהגיש חבר הכנסת עמר.
<לאה קריכלי: רע"מ-תע"ל ביקשו להצטרף לרביזיה, אבל הם לא פה.
תמר זנדברג: חבר הכנסת לא רוצה לנמק את הרביזיה?
תמר זנדברג: להסביר לנו למה אחרי דיון כזה - - -
חמד עמאר: רביזיה אתה לא חייב לנמק.
תמר זנדברג: לא אמרתי חייב.
תמר זנדברג: שאלתי האם אתה רוצה להסביר למה אתה מבזבז את זמנה של האופוזיציה.
מירי רגב: היושבת ראש זכותה להביא את זה להצבעה.
תמר זנדברג: אני אמרתי שלא זכותה?
תמר זנדברג: שאלתי האם אתה רוצה לכבד אותנו ולהסביר לנו.
חמד עמאר: אני לא רוצה לנמק את הרביזיה שלי.
חמד עמאר: בואו ונביא את זה להצבעה.
תמר זנדברג: לא, אז לא.
מירי רגב: בעד 2, נגד 4, הרביזיה נפלה.
מירי רגב: הצעת החוק אושרה, והיא תאושר היום אחר הצהריים במליאת הכנסת.
מירי רגב: חברים, אני פותחת את ישיבת ועדת הפנים והגנת הסביבה של הכנסת בדיון בנושא בקשה להחלת פקודת המסים (גביה) באזור יהודה ושומרון.
מירי רגב: אעדכנכם.
מירי רגב: בשבוע הבא אנחנו נביא להצבעה בוועדת הכנסת, שכל הסוגיות האזרחיות של איו"ש יטופלו בוועדות הכנסת השונות ולא רק בוועדת חוץ וביטחון, משום שאנחנו, כידוע לכם, שלחנו בין 300,000 ל-400,000 מתיישבים לאיו"ש, וצריך לתת להם טיפול.
מירי רגב: ועדת החוץ והביטחון היא ועדה מאוד עמוסה.
משה זלמן פייגלין: כיוון שאני היחיד פה, אני חייב להתפרץ לדיון, זה יהפוך אותו יותר מעניין.
משה זלמן פייגלין: אני אתקן אותך תיקון קטן, אני חושב שאת עושה טעות כל פעם שאת אומרת את זה.
משה זלמן פייגלין: אני תושב יהודה ושומרון.
מירי רגב: אף אחד לא שלח אותך.
משה זלמן פייגלין: אף אחד לא שלח אותי.
משה זלמן פייגלין: הלכתי לשם מרצוני החופשי.
מירי רגב: לא משנה, אבל ממשלות ישראל גיבו אותך.
משה זלמן פייגלין: קניתי את ביתי בכספי הפרטי.
מירי רגב: בסדר, אבל ממשלות ישראל לא אמרו לך, אל תהיה שם.
משה זלמן פייגלין: אף אחד לא גיבה אותי כמו שמגבים מי שהולך לתל-אביב.
משה זלמן פייגלין: אני אדם חופשי בארצנו כמו כל אחד, לא שליח של אף אחד חוץ מאשר של עצמי.
משה זלמן פייגלין: כשאת אומרת מישהו שלח אותי, את גם אומרת, הוא יכול להחזיר אותי.
משה זלמן פייגלין: אף אחד לא שלח אותי ואף אחד לא יחזיר אותי.
מירי רגב: הממשלה אחראית לתושבים האלה.
מירי רגב: ועדת חוץ וביטחון אמורה לעסוק גם בנושאים האזרחיים של איו"ש, ולצערי, בגלל עומס עבודה בביטחון ומשום שהם עסוקים באמת בביטחון, אני מבינה את זה שהם לא התפנו לעסוק בזה אבל נוצר מצב שאף ועדת כנסת לא מטפלת בנושאים האזרחיים של איו"ש.
מירי רגב: זה מצב בלתי אפשרי, ואנחנו נטפל בזה ונסגור את זה, אני מקווה, בעזרת השם, בשבוע הבא.
מירי רגב: הסוגיה שאני מבקשת שיציג אותה כאן הגזבר, החשב של השומרון, בעצם היא בקשה שלהם להחלת פקודת המסים באזור יהודה ושומרון.
מירי רגב: אני מבקשת שתציג את הבעיה, אני אבקש את ההתייחסות של משרד הפנים, של משרד המשפטים, של משרד האוצר.
מירי רגב: משרד הביטחון – האוצר גם מייצג את המתפ"ש.
<ערן הראל: אני אסייג את מה שאני אגיד.
<ערן הראל: מה שאני יכול להגיד, אין פה משהו מתואם - - -
מירי רגב: אבל אתה תמתין.
מירי רגב: כשנגיע אליך אתה ודאי תציג את עמדתך ואתה כמובן תוכל להציג את עמדתך מתי שאתה רוצה.
מירי רגב: בבקשה, ג'וש.
<ג'וש גולדשמיד: בוקר טוב לכולם ובאמת תודה רבה על הדיון, גברתי היושבת-ראש.
<ג'וש גולדשמיד: יש ביהודה ושומרון, כפי שציינת, 23 רשויות מקומיות.
<ג'וש גולדשמיד: מתוך כ-250 רשויות מקומיות בכלל במדינת ישראל, 23 רשויות ביהודה ושומרון, ביניהן כמה עיריות וכשש מועצות אזוריות, ביניהן מועצה אזורית שומרון, אני משמש גזבר המועצה, לא מעט מועצות מקומיות, וכן קרוב ל-400,000 תושבים.
<ג'וש גולדשמיד: הסוגיה שאנחנו מדברים עליה היא סוגיה שנמשכת כמעט עשור.
<ג'וש גולדשמיד: כמעט עשר שנים מנסות הרשויות המקומיות ביהודה ושומרון להיות גם בהיבט הזה, כמו בהרבה מאוד היבטים אחרים, נורמליות, לזכות ולחובה, ולא מצליחות.
<ג'וש גולדשמיד: ב-2010 תיקן השר נאמן, שר המשפטים דאז, תיקון מסוים בנושא הזה ובהיבט הזה של הגבייה, אבל עדיין לא פתר את העניין.
מירי רגב: עוד לא אמרת מה הבעיה.
מירי רגב: תאר איפה הבעיה, מה תיקן נאמן, ומהתיקון של נאמן איפה זה עומד.
<ג'וש גולדשמיד: ברשות מקומית בתחומי "הקו הירוק", שזה רוב הרשויות המקומיות בישראל, ברגע שיש חייב מסים, חייב ארנונה, למעשה באמצעות הליך שהוסדר עוד לפני כעשר שנים, הרשות המקומית מבצעת עיקול על חשבונות הבנק שלו, ואגב, חוסכת לו גם עלויות כי אם לא זה, היא צריכה לתבוע אותו לפי החוק בתביעה משפטית שאותה הוא גם צריך לממן בסופו של דבר, ואז בעצם בא החוב אל סיומו – יכול להיות 2,000 שקלים, יכול להיות 20,000 שקלים, יכול להיות 200,000 שקלים, דין פרוטה כדין מאה – ככה עושים ברמת גן, בתל-אביב או בכל רשות אחרת.
<ג'וש גולדשמיד: ביהודה ושומרון לא ניתן לבצע עיקולים אלקטרוניים, שזה הליך די פשוט, אלא להשתמש בהליכים משפטיים.
מירי רגב: למה אי אפשר לעשות עיקולים?
<קריאה: החוק לא מאפשר.
<ג'וש גולדשמיד: מכיוון שטכנית, ביורוקרטית, משפטית, הנושא הזה לא עובד.
<ג'וש גולדשמיד: לא מכבדים שום עיקול בנק, שום בנק, כתוצאה מהתסבוכת המשפטית הזאת.
<ג'וש גולדשמיד: גם רשות מקומית כמו מועצה אזורית שומרון, שהיא בדירוג סוציו-אקונומי 5 – היא לא גבוהה, היא משתדלת להיות מסודרת ויעילה בכל תחום והיא גובה 90% ארנונה, שזה הרבה מאוד ביחס לסוציו-אקונומי הזה שהוא 5; אגב, הוא במקרה 5 בגלל יישוב גדול, זה סיפור אחר.
<ג'וש גולדשמיד: יש יישוב גדול, שערי תקווה, עם סוציו-אקונומי גבוה שמעלה לה את הסוציו, לנו כמועצה – אנחנו בדירוג סוציו 4–5 בסופו של דבר, אנחנו גובים 90% ארנונה, והתושבים - -
משה זלמן פייגלין: נשמע מצוין.
<ג'וש גולדשמיד: - - כמו שאמרת, חבר הכנסת פייגלין, הם מבינים שזו חובתם וזו זכותם, יש להם מסים לשלם, הם דורשים שירות, ושירות טוב, הם רוצים להיות נורמליים.
<ג'וש גולדשמיד: היום בשומרון לא גרים אלה שעלו לקרוואן באיזשהו לילה.
מירי רגב: אז כרגע מה?
<ג'וש גולדשמיד: בסופו של דבר גובים 90%.
<ג'וש גולדשמיד: ה-10% שלא מצליחים לגבות אותם, מתחילים הליכים מאוד מאוד מייגעים, שנים של הוצאות משפטיות, תביעות משפטיות והוצאות לפועל.
<ג'וש גולדשמיד: בסוף, יש פה כמה היבטים, ואני אקצר.
<ג'וש גולדשמיד: אל"ף, הרשויות המקומיות ביהודה ושומרון, 23 במספר, נפגעות יום-יום בהכנסותיהן העצמיות.
מירי רגב: עזוב את זה כרגע, זה ברור.
מירי רגב: אני שואלת אותך כרגע איפה הבעיה.
מירי רגב: הבעיה היא כרגע בעיה משפטית.
<ג'וש גולדשמיד: הבעיה היא בעיה משפטית, שלא הוחלה פקודת מסים (גביה).
<ג'וש גולדשמיד: התיקון שנעשה בזמנו בשנת 2010, ועליו דיברתי קודם, בעצם נתן סמכויות לרשויות ביהודה ושומרון להפעיל סמכויות אכיפה לפי התקנון בלבד, ובתקנון עדיין לא קיים נושא העיקולים האלקטרוניים.
מירי רגב: באופן עקרוני יש שינוי.
מירי רגב: יש שינוי של הפקודה, שמאפשר לעשות החלה לאיו"ש, בעקבות החתימה של שר המשפטים לשעבר.
<ג'וש גולדשמיד: נכון.
מירי רגב: זאת אומרת, כרגע הבעיה היא רק בנושא אחד בתקנון שצריך לשנות אותו.
מירי רגב: העיקול האלקטרוני.
<ג'וש גולדשמיד: בעצם להחיל את העיקולים האלקטרוניים.
מירי רגב: אז אני מבקשת התייחסות.
<ג'וש גולדשמיד: בסוף, הרשויות, ההכנסות העצמיות שלהן נפגעות.
<ג'וש גולדשמיד: גם מדינת ישראל בסוף נפגעת כי כשהרשויות, ההכנסות שלהן חסרות, הן באות למדינה, ולא פחות מזה התושב, כי התושב שחייב 2,000 שקלים, בסוף שילם 10,000 שקלים אחרי שנים.
מירי רגב: אני פונה עכשיו למשרד המשפטים.
מירי רגב: אם פקודת המסים הוחלה על איו"ש - - -
<קרן דהרי–בן-נון: פקודת המסים לא הוחלה על איו"ש.
<קריאה: היא לא הוחלה.
מירי רגב: אז מה עשה שר המשפטים?
<קרן דהרי–בן-נון: אני אשתדל להסביר.
<קרן דהרי–בן-נון: יש פה שתי מערכות דינים נפרדות.
<קרן דהרי–בן-נון: יש לנו בתקנון המועצות המקומיות והמועצות האזוריות פרק שעוסק בגבייה, שנותן לרשויות המקומיות באיו"ש כל מיני סמכויות – סמכויות לעקל מיטלטלין, סמכויות להיכנס למקרקעין - סמכויות שונות ומשונות שנוגעות לגביית המסים שמגיעים להם בגין הארנונה.
<קרן דהרי–בן-נון: בישראל יש לנו חקיקה אחרת.
<קרן דהרי–בן-נון: יש את פקודת העיריות, יש את אותה הכרזה שציינת במכתב שלך, הכרזה של שר האוצר, ויש את פקודת המסים (גביה).
<קרן דהרי–בן-נון: במקביל לכל הדברים האלה יש צו של שר המשפטים, צו שעת חירום (יהודה והשומרון – עזרה משפטית בגביית מסים), שתוקן בשנת 2010.
<קרן דהרי–בן-נון: הצו הזה בא להקל על הרשויות המקומיות והאזוריות באזור יהודה ושומרון בסיטואציה שבה מישהו חייב ארנונה, גר לצורך הדוגמה במועצה האזורית שומרון ויש לו חשבון בנק בגבעתיים או בירושלים או בסניף בנק אחר בישראל.
<קרן דהרי–בן-נון: הסעיף שקבע השר נאמן בשנת 2010 נותן אפשרות לרשויות מקומיות באזור לגבות גם בישראל לפי הסמכויות שקיימות להם בתקנון.
<קרן דהרי–בן-נון: ברשותך, אני יכולה להקריא את הסעיף כי הוא יסבר את האוזן אני חושבת.
<קרן דהרי–בן-נון: סעיף 1א.
<קרן דהרי–בן-נון: לצו שעת חירום קובע כך: "על אף האמור בסעיף 1, ארנונה המגיעה לרשות מקומית באזור לפי תקנון המועצות האזוריות (יהודה והשומרון), או לפי תקנון המועצות המקומיות, לפי העניין, ניתנת לגבייה בישראל בידי הרשות המוסמכת לגבות את הארנונה לפי התקנון, בהתאם לסמכויותיה לפי התקנון ובלבד שלרשות המוסמכת באזור לא תהיה בישראל סמכות שלא ניתנה לרשות המקומית המוסמכת בישראל לעניין גביית ארנונה.
<קרן דהרי–בן-נון: " מה זה בא ואומר?
<קרן דהרי–בן-נון: יש לי חקיקה בישראל איך גובים ארנונה, יש לי חקיקה באזור.
<קרן דהרי–בן-נון: השר נאמן קבע פה בצו שהרשות המקומית באזור תוכל לפעול בישראל, תוכל להטיל עיקולים על בנקים בישראל, אלא אם כן יש סמכויות מסוימות, לא עשו את המיפוי אחד לאחד איזה סמכויות יש באזור ואיזה בישראל.
<קרן דהרי–בן-נון: איפה נוצר לנו הפער כאן?
<קרן דהרי–בן-נון: נעשה תיקון, במסגרת חוק המדיניות הכלכלית לשנים 2011–2012, זה תיקון משנת 2010 שהוסיף הוראות שונות בפקודת המסים (גביה), ובמסגרת התיקון הזה יש סעיף שעוסק במה שנקרא מסמכים אלקטרוניים והמצאתם, בעצם מדבר על עיקולים ממוחשבים או ממוכנים.
<קרן דהרי–בן-נון: זה נותן כלי הרבה-הרבה יותר יעיל לרשויות, וכמו שאמר הגזבר בצדק, הוא משווע לכלי הזה והוא זקוק לו, ואת הכלי הזה צריך להכניס בתקנון.
<קרן דהרי–בן-נון: זה התיקון שאנחנו צרכים לעשות אותו.
משה זלמן פייגלין: אני רוצה לשאול אותך שאלה עקרונית, להבין פה משהו.
משה זלמן פייגלין: אני תושב, לא קרני שומרון, תושב גבעתיים, לצורך העניין, ולא שילמתי את הארנונה שלי.
משה זלמן פייגלין: עיריית גבעתיים תטיל עיקול על חשבון הבנק שלי, נכון?
משה זלמן פייגלין: עיריית גבעתיים היא לא בית-משפט.
<תומר רוזנר: נכון, זה בעייתי מאוד.
<קרן דהרי–בן-נון: אולי נציג משרד האוצר יכול להסביר, זה כלי מינהלי שיש פה.
<ערן הראל: אני לא המומחה אבל אני יכול להגיד לך מה שאני מכיר.
מירי רגב: לא, לא, אני לא רוצה לדבר על הכלי הזה, אם הוא מינהלי, אם הוא נכון או לא נכון.
<קרן דהרי–בן-נון: כלי שקיים.
מירי רגב: כרגע אני לא עוסקת בכלי.
מירי רגב: אתם רוצים לקיים דיון על הכלי?
משה זלמן פייגלין: אני אגיד לך למה זה רלוונטי.
משה זלמן פייגלין: אני נמצא כאן, אני חייב לומר, בתוך כל הדיון הזה בהתלבטות מאוד מאוד קשה.
משה זלמן פייגלין: מצד אחד, ברור לחלוטין שהאינטרס שלי הוא כמו שכתוב בחוקת הליכוד, שנחיל את הריבונות הישראלית על כל שטחי יהודה ושומרון, שיהודה ושומרון יהיה בדיוק כמו תל-אביב לכל דבר ועניין.
משה זלמן פייגלין: מצד שני, אני חושב שבתל-אביב המצב הוא עקום מבחינת זכויות אדם, אז למה אני צריך עכשיו לקחת את הברז הזה, את העקמומיות הזו, ולהרחיב אותה?
משה זלמן פייגלין: אני נמצא כאן בניגוד, לכן אני מנסה להבין אם יש תשובה שמסברת את האוזן לשאלה הפשוטה הזאת, אולי תוכלו להקל עלי את ההתלבטות.
מירי רגב: אז לפני שהם יקלו עליך את ההתלבטות, אני מצטערת, יכול להיות שזה נושא לדיון, יעלה את זה משה פייגלין ואני אקיים על זה דיון.
מירי רגב: אני כרגע לא עוסקת בשאלה אם הכלי הזה טוב או לא טוב, אם הכלי הזה דמוקרטי, לא דמוקרטי, האם הוא פוגע בפרט או לא פוגע בזכויות הפרט.
מירי רגב: יכול להיות שאתה צודק, יכול להיות שנקבל החלטה לגבי הכלי הזה, בכלל כל סוגיית ההוצאה לפועל היא בעייתית ואני רוצה לקיים עליה דיון, בכלל כל נושא הוצאות לפועל הוא בעיני בעייתי וצריך לקיים על זה דיון.
מירי רגב: אני כרגע מדברת על דבר אחר.
מירי רגב: אני רוצה להשוות את התנאים של ראש מועצה באיו"ש לראש מועצה במדינת ישראל.
מירי רגב: יש היום כלי לראש מועצה במדינת ישראל – טוב, לא טוב, אוהבים אותו, לא אוהבים אותו, צריך לתקן אותו, לא צריך לתקן אותו – שנקרא עיקולים אלקטרוניים.
מירי רגב: אני רוצה שאותו כלי שיש היום לרשות בתוך שטח מדינת ישראל, יהיה באיו"ש, זה מה שאני רוצה.
מירי רגב: ועכשיו משרד המשפטים יסביר לי מדוע זה לא קורה.
<קרן דהרי–בן-נון: מי שצריך לתקן את התקנון לא נמצא פה כרגע כי אין לנו נציג של משרד הביטחון.
<קרן דהרי–בן-נון: הם מודעים לדחיפות והם מודעים לצורך, הם יכללו את התיקון הזה בתוכנית העבודה הקרובה שלהם.
מירי רגב: זה חלק מזה שהסורים על הגדרות?
מירי רגב: מה זה יכללו את זה בתוכנית העבודה שלהם?
מירי רגב: זה בדיוק תיקון קטן בתקנון, מה הבעיה לעשות את זה?
מירי רגב: אני רוצה להבין, היועצים המשפטיים.
מירי רגב: מרגע שנקבל החלטה בכנסת שהנושאים האזרחיים יעברו לדיון בוועדות הכנסת השונות, זה יחייב את משרד הביטחון לבוא לדיונים ולתת את המענה.
<עידו בן-יצחק: משרד הביטחון חייב בכל מקרה לבוא לדיונים.
מירי רגב: בסדר, אבל זה יחייב אותם עוד יותר.
<תומר רוזנר: זה יחייב אותם.
משה זלמן פייגלין: ביטחון פנים או ביטחון חוץ?
<ג'וש גולדשמיד: גם כיום כשהוא מזומן לפה לוועדה, הוא חייב להגיע.
<ערן הראל: שלחו אותי כנציג.
<ערן הראל: אם תרצי אני אסביר.
מירי רגב: אין לך מה להסביר, אני רוצה להבין פשוט מדוע אתם לא עושים את זה.
מירי רגב: אם אתם מבינים שיש כאן בעיה אמיתית, למה אתם לא משנים את התקנון?
מירי רגב: שלא נדבר על משרד הפנים שנרדם בשמירה כי כנראה המועצות האזוריות באיו"ש לא מעניינות אותו.
מירי רגב: נכון, מר כהן?
מירי רגב: כי אם זה היה מעניין אותך, היית אולי עושה משהו במשרד הפנים – שולח מכתבים, בודק איפה זה עומד, מוודא שגדעון סער עושה; אני מכירה את גדעון סער יום וחצי, הוא נמצא פה בדיונים אצלנו הרבה מאוד, אני יודעת שכשרוצים להזיז מהלכים אנחנו יודעים להזיז מהלכים, זאת אומרת שבאופן עקרוני אולי ראשי המועצות באיו"ש לא מעניינות אותך, כי אם כן, בוא תסביר לי למה זה לא קורה.
מירי רגב: למה עשרה חודשים צריך ללכת גרשון, כמו איזה מסכן, בין אדם לאדם, בין איש לאיש, כדי שיעזרו לו לגבות מסים, כדי שהוא לא ייפול נטל על אוצר המדינה, תסביר לי.
<אבנר כהן: קודם כול, אנחנו תומכים בתיקון הזה.
מירי רגב: זה שאתם תומכים, אני שמחה, אני אמליץ עליך.
מירי רגב: מה זה עוזר שאתם תומכים?
מירי רגב: מה אתם עושים כדי שהוא יקרה?
<קריאה: הסתבכת.
<קריאה: אתה פה אצל מירי, הלך עליך.
מירי רגב: אני רוצה שייתנו אנשים תשובות.
מירי רגב: באמת, יש לנו כל כך הרבה דיונים לקיים, לקדם כל כך הרבה דברים, שיבואו עם תשובות.
<אבנר כהן: אני ניסיתי כמה פעמים לארגן יום עיון לגזברים.
מירי רגב: עזוב יום עיון.
מירי רגב: עכשיו יש לאנשים זמן ליום עיון?
מירי רגב: אני שואלת אותך מה עשיתם כדי לקדם את התיקון הזה.
<אבנר כהן: כדי לקבל תשובות מהלשכה המשפטית של המינהל האזרחי.
<אבנר כהן: לצערי הרב, זה לא הולך.
<אבנר כהן: המינהל האזרחי - כמו בהרבה דברים אחרים, אנחנו לא תמיד מקבלים תשובות בזמן.
<אבנר כהן: הם טוענים שיש להם בעיה של כוח-אדם, אני לא יכול לפתור להם את הבעיה.
דוד אזולאי: אבנר, מי הממונה עליך?